CELEX: 31989D0005
Language: el
Date: 1988-12-09 00:00:00
Title: Απόφαση της Επιτροπής της 9ης Δεκεμβρίου 1988 για την τροποποίηση της απόφασης 87/363/ΕΟΚ που αφορά τους υγειονομικούς όρους και την κτηνιατρική πιστοποίηση που απαιτούνται κατά την εισαγωγή νωπών κρεάτων προέλευσης Χιλής

Avis juridique important

|

31989D0005

Απόφαση της Επιτροπής της 9ης Δεκεμβρίου 1988 για την τροποποίηση της απόφασης 87/363/ΕΟΚ που αφορά τους υγειονομικούς όρους και την κτηνιατρική πιστοποίηση που απαιτούνται κατά την εισαγωγή νωπών κρεάτων προέλευσης Χιλής  

Επίσημη Εφημερίδα αριθ. L 007 της 10/01/1989 σ. 0021 - 0023

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 9ης Δεκεμβρίου 1988  για την τροποποίηση της απόφασης 87/363/ΕΟΚ που αφορά τους υγειονομικούς όρους και την κτηνιατρική πιστοποίηση που απαιτούνται κατά την εισαγωγή νωπών κρεάτων προέλευσης Χιλής  (89/5/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί υγειονομικών προβλημάτων και υγειονομικού ελέγχου κατά την εισαγωγή ζώων του βοείου και χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 88/289/ΕΟΚ (2), και ιδίως το άρθρο 16,  Εκτιμώντας:  ότι οι υγειονομικοί όροι και η κτηνιατρική πιστοποίηση που απαιτούνται κατά την εισαγωγή νωπών κρεάτων προέλευσης Χιλής θεσπίστηκαν με την απόφαση 87/363/ΕΟΚ της Επιτροπής (3)·  ότι σημειώθηκαν κρούσματα αφθώδους πυρετού σε αρκετές περιοχές της Χιλής κατά τη διάρκεια του 1987·  ότι το τελευταίο κρούσμα στη Χιλή εμφανίστηκε τον Αύγουστο 1987· ότι όλη η Χιλή θεωρήθηκε απαλλαγμένη από τον αφθώδη πυρετό τον Απρίλιο του 1988 σύμφωνα με τα πρότυπα του υγειονομικού κώδικα ζώων του διεθνούς γραφείου επιζωοτίας (ΟΙΕ) · ότι το τελευταίο κρούσμα στην περιοχή Χ εμφανίστηκε το Μάιο 1987· ότι δεν παρουσιάστηκαν κρούσματα στην περιοχή ΧΙ· ότι θεωρείται τώρα σκόπιμο να επανισχύσει η άδεια εισαγωγής νωπών κρεάτων από την περιοχή ΧΙ με τους ίδιους όρους που θεσπίστηκαν για την περιοχή ΧΙΙ·  ότι οι υγειονομικοί όροι και η κτηνιατρική πιστοποίηση πρέπει να προσαρμοστούν σύμφωνα με την κατάσταση της υγείας των ζώων που επικρατεί στη εν λόγω τρίτη χώρα·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απόφαση 87/363/ΕΟΚ τροποποιείται ως ακολούθως:  1. Το άρθρο 1 παράγραφος 1 στοιχείο β) αντικαθίσταται από το ακόλουθο κείμενο:  «β) τα νωπά κρέατα βοοειδών, προβατοειδών και αιγοειδών που έχουν γεννηθεί, εκτραφεί και σφαγεί στην ενδέκατη και δωδέκατη περιοχή της Χιλής που τηρούν τις εγγυήσεις που ορίζονται στο υγειονομικό πιστοποιητικό σύμφωνα με το παράρτημα Β, το οποίο πρέπει να συνοδεύει τα αποστελλόμενα εμπορεύματα·»  2. Το παράρτημα Β αντικαθίσταται από το παράρτημα της παρούσας απόφασης.  Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 9 Δεκεμβρίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 302 της 31. 12. 1972, σ. 28.  (2) ΕΕ αριθ. L 124 της 18. 5. 1988, σ. 31.  (3) ΕΕ αριθ. L 194 της 15. 7. 1987, σ. 35.  ΠΑΡΑΡΤΗΜΑ  «ΠΑΡΑΡΤΗΜΑ Β  ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ  για τα νωπά κρέατα (1) των βοοειδών, προβάτων και αιγών, τα οποία προορίζονται για την Ευρωπαϊκή Οικονομική Κοινότητα  Χώρα προορισμού:  Αριθμός αναφοράς του πιστοποιητικού καταλληλότητος (2):  Χώρα εξαγωγής: Χιλή περιοχή ΧΙ και ΧΙΙ  Υπουργείο:  Υπηρεσία:  Στοιχεία:  (προαιρετικό)  Ι. Αναγνώριση των κρεάτων  Κρέατα (3):  (είδος ζώου)  Είδος τεμαχίων:  Είδος συσκευασίας:  Αριθμός τεμαχίων ή μονάδων συσκευασίας:  Καθαρό βάρος:  ΙΙ. Προέλευση του κρεάτων  Διεύθυνση (-σεις) και αριθμός (-οί) κτηνιατρικής εγκρίσεως (2) του (των) εγκεκριμένου (-ων) σφαγείου (-ων):  Διεύθυνση (-σεις) και αριθμός (-οί) κτηνιατρικής εγκρίσεως (2) του (των) εγκεκριμένου (-ων) εργαστηρίου (-ων)  τεμαχισμού:  ΙΙΙ. Προορισμός των κρεάτων  Τα κρέατα αποστέλλονται από:  (τόπος φόρτωσης)  στ . . .:  (χώρα και τόπος προορισμού)  με το ακόλουθο μέσο μεταφοράς (4):  Όνομα και διεύθυνση αποστολέως:  Όνομα και διεύθυνση παραλήπτου:  IV. Υγειονομική βεβαίωση  Ο υπογεγραμμένος επίσημος κτηνίατρος πιστοποιώ ότι:  1. τα ανωτέρω περιγραφόμενα νωπά κρέατα προέρχονται:  - από ζώα τα οποία έχουν γεννηθεί, εκτραφεί, και σφαγεί στις περιοχές ΧΙ και ΧΙΙ της Χιλής,  - από ζώα τα οποία προέρχονται από εκμεταλλεύσεις στις οποίες καμία περίπτωση αφθώδους πυρετού δεν έχει εκδηλωθεί κατά τη διάρκεια των προηγουμένων 60 ημερών και γύρω από την οποία, σε ακτίνα 25 χιλιομέτρων, κανένα κρούσμα αφθώδους πυρετού δεν έχει εμφανισθεί από 30 ημέρες,  - από ζώα τα οποία έχουν μεταφερθεί απευθείας από την εκμετάλλευση καταγωγής τους στο εν λόγω εγκεκριμένο σφαγείο, χωρίς να περάσουν από καμία αγορά και χωρίς να έλθουν σε επαφή με ζώα των οποίων το κρέας δεν πληροί τους απαιτούμενους όρους εξαγωγής στην Κοινότητα· εφόσον αυτά μεταφέρονται με ένα μεταφορικό μέσο, ότι το τελευταίο αυτό έχει καθαρισθεί και απολυμανθεί πριν από τη φόρτωση,  - από ζώα τα οποία έχουν υποβληθεί πριν από τη σφαγή στην εξέταση, η οποία αναφέρεται στο κεφάλαιο V του παραρτήματος Β της οδηγίας 72/462/ΕΟΚ και η οποία έγινε στο σφαγείο 24 ώρες πριν από τη σφαγή, και κατά τη διάρκεια δε αυτής κανένα σύμπτωμα αφθώδους πυρετού δεν έχει διαπιστωθεί,  - στην περίπτωση των νωπών κρεάτων των προβάτων και αιγών, ζώα που δεν προέρχονται από εκμετάλλευση η οποία, για υγειονομικούς λόγους, έχει αποτελέσει αντικείμενο απαγορευτικών μέτρων μετά τη διαπίστωση περιπτώσεως βρουκελλώσεως προβάτων ή αιγών κατά τη διάρκεια των προηγουμένων 6 εβδομάδων·  2. τα αποστεωμένα νωπά κρέατα προέρχονται από εγκατάσταση ή εγκαταστάσεις όπου, όταν διαπιστωθεί περίπτωση αφθώδους πυρετού, οι εργασίες παρασκευής των κρεάτων που προορίζονται για εξαγωγή προς την Κοινότητα δεν μπορούν να επαναληφθούν παρά μόνο μετά τη σφαγή όλων των ζώων που είναι παρόντα, την απομάκρυνση όλων των κρεάτων, το γενικό καθαρισμό και τη γενική απολύμανση της ή των εγκαταστάσεων, υπό τον έλεγχο επισήμου κτηνιάτρου·  , στις  Σφραγίδα  (υπογραφή επίσημου κτηνίατρου)»  (1) ''Νωπά κρέατα": όλα τα κατάλληλα για την ανθρώπινη κατανάλωση τμήματα των κατοικιδίων βοοειδών, προβάτων και αιγών, τα οποία δεν έχουν υποστεί καμία επεξεργασία με σκοπό την εξασφάλιση της συντήρησεώς τους. Εντούτοις, τα κρέατα τα οποία έχουν συντηρηθεί δια ψύχους θεωρούνται νωπά.  (2) Προαιρετικό όταν η χώρα προορισμού επιτρέπει τις εισαγωγές νωπών κρεάτων για χρήσεις άλλες χρήσεις εκτός της ανθρώπινης κατανάλωσης, σε εφαρμογή του άρθρου 19 στοιχείο α) της οδηγίας 72/462/ΕΟΚ.  (3) Η εισαγωγή των νωπών κρεάτων βοοειδών προβάτων και αιγών δεν επιτρέπεται παρά μόνο αν αυτά προέρχονται από ζώα τα οποία έχουν γεννηθεί, εκτραφεί και σφαγεί στις περιοχές ΧΙ και ΧΙΙ περιοχή της Χιλής.  (4) Για τα βαγόνια και τα φορτηγά σημειώνονται οι αριθμοί μητρώων, για τα αεροπλάνα ο αριθμός πτήσεως, για τα πλοία το όνομα του πλοίου.